Conducerea Școlii gimnaziale "Ion I.C.Brătianu", din sectorul 5 al Capitalei, nu a avut nimic de spus cu privire la problema care nu este tocmai nouă. Invazia ploșnițelor în sălile de clasă a început în urmă cu trei săptămâni.
"Știu toți părinții, copilul meu a observat, el a făcut o poză, m-a și sunat după ce a văzut și după ce mi-a trimis poza să îmi comunice. Îl verific în primul rând de la îmbrăcăminte, încălțăminte, până la caiete, cărți, ghiozdan. Când ajunge acasă, practic, îl dezbrac afară, iau toate hainele la controlat, toate cărțile, apoi el intră în casă, la duș și apoi se îmbracă. Nu este normal să facem acest lucru în fiecare zi", a declarat unui dintre părinți, citat de ziare.com.
Primăria Sectorului 5 a confirmat revenirea ploșnițelor după două operațiuni de dezinsecție, astfel că cei mici sunt în pericol în fiecare zi de curs.
Dezinsecția inițială, făcută pe 1 martie, a inclus doar o singură clasă, potrivit Direcției de Învățământ din cadrul Primăriei Sectorului 5. La două săptămâni, procesul a fost repetat, dar insectele periculoase au revenit din nou. Ploșnițele se hrănesc cu sânge uman, astfel că pot transmite diverse boli și infecții, la fel ca țânțarii. Odată instalate în lemn, de obicei în jurul paturilor, pot fi dificil de exterminat.